Държавен вестник, бр. 11, 2026 г., стр. 45

БРОЙ  11	
Д Ъ Р Ж А В Е Н  В Е С Т Н И К 	
СТР.  45   
Кабинетът за обучение трябва да осигурява физически достъпна среда, включително архитектурна 
и функционална пригоденост за лица с намалена подвижност в съответствие с изискванията за равен 
достъп до образователния процес.
Учебната среда осигурява равнопоставен достъп чрез адаптирани работни места, тактилни ленти, 
звукова и визуална сигнализация, подходящи за лица с лека форма на увреждане.
Където е възможно, обучението се допълва с изнесени лекции и посещения на фермерски пазари, 
пазари за подправки и други търговски обекти, свързани със суровините и продуктите, използвани в 
хлебарството и сладкарството.
5.2.	 Изисквания към учебната база за обучение по практика на професията – характеристики, об­
завеждане, оборудване, софтуер
Практическото обучение по професията се провежда в специализирани учебни работилници – учебни 
цехове или лаборатории по сладкарство и пекарство. Обучението се организира по паралелки, разделени 
в две групи с един преподавател в учебен час.
Работилниците са оборудвани с достъпни плотове, санитарни възли, неплъзгащи се настилки и съоб­
разени с нормативните изисквания за достъпност.
Основни изисквания към помещенията:
1.	 Осигурена контролирана температура, осветеност и вентилация.
2.	 Зониране на пространството според технологичните етапи: замесване, оформяне, печене, декора­
ция, съхранение.
3.	 Индивидуални работни места за всички обучаеми.
4.	 Работно място за преподавателя, оборудвано за демонстрации.
Основно технологично оборудване:
1.	 Планетарни миксери.
2.	 Тестомесачки. 
3.	 Темпериращи машини за шоколад.
4.	 Фурни за печене.
5.	 Етажна подова пещ.
6.	 Конвектомат.
7.	 Работни плотове от неръждаема стомана – минимум 1,5 м2 на обучаем.
8.	 Хладилни маси и охладителни витрини – минимум 4 бр., обем поне 620 л; фризери – 2 бр.
9.	 Шоков охладител – 1 бр. за 4 тави (по възможност).
10.	Професионални инструменти – шприцове, пошове, шпатули, накрайници – комплект за всеки 
обучаем.
Други уреди: блендер, пасатор, MW фурна, аспирация, пруфер, миялна, стелажи, колички за тави, 
аерограф, тестоокръглителна машина.
Помощно оборудване и инвентар:
1.	 Съдове: купи, тави, касероли, решетки – минимум по 15 бр. от всеки вид.
2.	 Форми: различни размери и видове – минимум 15 бр./вид.
3.	 Ръчни уреди: ножове, рингове, телове за разбиване, скрепери, четки, белачки – по 15 бр./вид.
4.	 Везни: електронни до 10 кг – минимум 2 бр.; минивезни – минимум 3 бр.
5.	 Температурни сензори и термометри – минимум 3 бр. на работилница.
6.	 Контейнери за съхранение – минимум 30 бр., пригодени за хладилно и MW съхранение.
7.	 Други пособия: мензури, рендета, дъски за рязане, черпаци, цедки, термосонди и др.
Софтуер и дигитални системи:
1.	 Компютри с интернет за преподавателя и обучаемите.
2.	 Специализиран софтуер:
•	 за рецептурно управление и проследимост;
•	 за складови наличности и срокове;
•	 за управление на сладкарски/пекарски обекти – планиране, доставки, поръчки, документооборот;
•	 за рецептурно планиране, калкулация и анализ;
•	 за полуавтоматизирано/автоматизирано оборудване;
•	 за критични точки (хигиена, енергийна ефективност, безопасност).
3.	 Интернет на нещата (IoT) – автоматизация, дистанционен контрол, мониторинг на енергия, отпа­
дъци и хранителна безопасност.
4.	 Образователни платформи – достъп до дигитални ресурси и езиково обучение по професията.
Изисквания към техническата документация и безопасността:
1.	 Технически паспорти и инструкции за работа с машини.
2.	 Инструкции за поддръжка и хигиенизиране на оборудването.
3.	 Лични предпазни средства: престилки, шапки, ръкавици, обувки против хлъзгане.
4.	 Аптечки и противопожарна защита на подходящи места в работилниците.
Практическото обучение може да се осъществява в работещи предприятия – пекарни и сладкарни­
ци, кетъринг фирми, заведения за хранене, хотели и ресторанти със собствени производства и други, 
при наличието на договор и спазване на всички изисквания за безопасност и ефективна учебна среда. 
6.	 Изисквания към обучаващите
Право да преподават по теория и практика на професията имат лица с висше образование и обра­
зователно-квалификационна степен „магистър“ или „бакалавър“ по специалности от професионално 
направление „Туризъм“ от областта на висше образование „Социални, стопански и правни науки“, 
както и по специалности от професионално направление „Хранителни технологии“ от областта на 
висше образование „Технически науки“ съгласно Класификатора на областите на висше образование и 
професионалните направления, приет с Постановление № 125 от 2002 г. на Министерския съвет (ДВ, 
бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да се заема 
и от лица със завършено висше образование по съответната специалност и без професионална квали­
фикация „учител“.
По учебен предмет или модул от професионалната подготовка, за който няма съответно професионал­
но направление в Класификатора на областите на висше образование и професионалните направления, 
могат да преподават лица без висше образование и без придобита професионална квалификация „учи­
тел“, ако са придобили съответната професионална квалификация при условията и по реда на Закона 
за професионалното образование и обучение.
Препоръчително е на всеки три години обучаващите да преминават курс за актуализиране на про­
фесионалните си знания, умения и компетентности.
356